# CG-2

La CG-2 (Carretera General 2) és una carretera de la Xarxa de Carreteres d'Andorra que comunica Escaldes-Engordany amb la frontera amb França.
Aquesta carretera té inici a la rotonda d'Encamp, a la CG-1 i finalitza al Túnel de les dos Valires amb la frontera (N22). També és anomenada Carretera de França.
Al límit parroquial entre Andorra la Vella i Escaldes-Engordany, a la intersecció amb el Carrer de la Unió, hi ha ubicat el quilòmetre 0 de la CG-1 i la CG-2. La carretera té un total de 33 quilòmetres.

## Història

Oberta al trànsit d'automòbils el 1933, la carretera s'anomenà N-2 entre 1960 i 1994.

### CG-2a

La CG-2a (Carretera General 2A) és una ruta general d'Andorra que connecta Grau Roig amb França passant per la via de peatge del Túnel d'Envalira a la Parròquia d'Encamp. Aquesta ruta permet descongestionar el flux de vehicles que passen pel Pas de la Casa per anar cap a Andorra la Vella. L'Agència de Mobilitat i Explotació de Carreteres (AMEC), és la responsable d'aquest eix.
Comissionat a partir de 2002, aquest eix es va classificar a la carretera principal el 2016.

## Recorregut

Aquesta carretera enllaça la capital del principat, Andorra la Vella amb la frontera francesa, passant al seu recorregut per diverses poblacions andorranes. La seua continuació en territori francès, rep el nom de N22, que la comunica amb la població de l'Ospitalet i Porta.

### Avinguda Carlemany

Paral·lelament a la CG-2 discorre l'Avinguda de Carlemany.

### Recorregut de la via

La carretera CG-2 travessa les següents poblacions:
* Encamp
* Meritxell
* Canillo
* El Vilar
* L'Aldosa
* La Costa
* El Tarter
* Soldeu
* El Pas de la Casa
| Parroquia | Nom de la sortida | Carretera que hi enllaça |
| Escaldes | Rotonda amb Carrer de la Unió (Escaldes) | CG-1 CG-2 |
| Escaldes | Rotonda amb Carrer Ciutat de Sabadell (Escaldes) | |
| Escaldes | Rotonda, Engolasters | CS-200 |
| Encamp | Rotonda, Túnel de les dos Valires | CG-3 |
| Emcamp | Estació de Servei CEPSA | |
| Encamp | Rotonda | |
| Encamp | Túnel de Ràdio Andorra (180 m) | |
| Encamp | Rotonda amb Avinguda de Joan Martí (Encamp) | |
| Encamp | Benzinera CEPSA i ELF | |
| Encamp | Rotonda d'accés a Encamp | |
| Canillo | Rotonda, Av. de François Mitterrand (Encamp) | |
| Canillo | Rotonda, Església Santa Maria de Meritxell | CS-230 |
| Canilllo | Benzinera | |
| Canillo | Ordino | CS-240 |
| Canillo | Rotonda, Carrer Major (Canillo) / GrandValira | CS-250 |
| Canillo | Rotonda, Carrer Prat del Riu (Canillo) | |
| Canillo | Rotonda, Sant Antoni de l'Aldosa | |
| Canillo | Rotonda, Ransol | CS-262 |
| Canillo | Accés a El Tarter | CS-265 CS-266 |
| Encamp | Peatge | |
| Encamp | Túnel d'Envalira | |
| Encamp | El Pas de la Casa | |
| Frontera | Frontera Andorra - França | CG-2 N22 |

## Projectes

Encamp, Eixample i rectificació: Millora de la secció transversal i eixample de la carretera CG-2 en el tram del Càmping Europa fins a la rotonda d'Encamp, en una zona molt muntanyosa i amb important ingerència amb els edificis existents i el riu. El costat esquerre de la secció (al llarg de la riba del riu) consisteix en un mur de formigó fundat mitjançant micro pilots. El costat dret de la secció està excavat en el vessant de la muntanya i s'estabilitza mitjançant formigó projectat i ancoratges de diverses capacitats. Construcció de tota la xarxa de serveis públics.

## Túnel de les Dos Valires

Sortint d'Escaldes-Engordany hi ha l'enllaç amb la CG-3 mitjançant el Túnel de les dos Valires. Aquesta carretera, la CG-3, duu cap a la Massana i Ordino.

## Túnel d'Envalira

Passant Soldeu i abans d'arribar al Pas de la Casa i la frontera amb França, al quilòmetre 23 de la CG-2, ens trobem dues opcions. La primera és accedir al Túnel d'Envalira que ens portarà fins a la N22 a la frontera amb França, aquesta opció és de peatge. La segona opció és anar per la carretera vella, amb molts revolts, fins al Pas de la Casa, aquesta opció és gratuita.

## Referències

* ↑ «Informació sobre la CG-2». [Consulta: 27 març 2018].
* ↑ «Pàgina Oficial de Mobilitat del Govern Andorrà». Arxivat de l'original el 2019-10-18. [Consulta: 27 març 2018].
* ↑ «Recorregut de la CG-2».
* ↑ «Eixample i rectificació CG-2, Camping Europa- Rotonda». [Consulta: 27 març 2018].
* ↑ «Túnel d'Envalira». Arxivat de l'original el 2018-03-27. [Consulta: 26 març 2018].

## Vegeu també

* Llista de Carreteres d'Andorra
* Frontera Catalunya-Andorra
* Túnel de les dos Valires
* Túnel d'Envalira

## Enllaços externs

* Agència de mobilitat — mapa viari andorrà Arxivat 2018-02-26 a Wayback Machine.